
Здравейте! Имам построен навес-лятна кухня, залепен на калкан на моята къща и допрян до оградата на съседа. От съседа имам нотариално заверено съгласие за строеж по границата на двата имота от преди 3 години. Възможно ли е да узаконя постройката? Тя е разположена върху бетонова площадка и има една стена от тухли по границата на двата имота, а другата стена съвпада с калкана, т.е. няма дострояване. Другите две страни са отворени.


 

Узаконяване на навес- лятна кухня
=================================

 

Здравейте,


можете да се опитате да се снабдите с удостоверение за търпимост, като е необходимо да бъде извършено геодезическо заснемане на постройката и да бъде представено нотариално заверено съгласие от непосредствените съседи. Тези документи се подават до главния архитект на общината със заявление по образец и заплатена такса, като същият преценява дали постройката отговаря на изискванията на ПУП към датата на построяването й или към настоящия момент. Отказът на главния архитект като индивидуален административен акт може да се обжалва пред административен съд в 14 дневен срок от връчването му. 


Поздрави,  

адв. Николина Митова  

тел. 0898 303092


